Diari Oficial de la Generalitat Valenciana


Sumari del DOGV 8710, del 03-01-2020 (2019/12603)

RESOLUCIÓ de 26 de desembre de 2019, de la vicepresidenta i consellera d'Igualtat i Polítiques Inclusives, per la qual es concedeixen les ajudes dirigides a la realització de programes d'interés general per a atendre finalitats de caràcter social amb càrrec al tram autonòmic de l'assignació tributària del 0,7 % de l'impost sobre la renda de les persones físiques, per a l'exercici 2019, i es dona publicitat a aquestes.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8710

Data del DOGV
:   03-01-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/12403


Data del document
:   26-12-2019

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 26 de desembre de 2019, de la vicepresidenta i consellera d'Igualtat i Polítiques Inclusives, per la qual es concedeixen les ajudes dirigides a la realització de programes d'interés general per a atendre finalitats de caràcter social amb càrrec al tram autonòmic de l'assignació tributària del 0,7 % de l'impost sobre la renda de les persones físiques, per a l'exercici 2019, i es dona publicitat a aquestes. [2019/12864]  
Vistes les sol·licituds d'ajuda presentades a l'empara de la Resolució de 3 d'octubre de 2019, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2019 les subvencions dirigides a la realització de programes d'interés general per a atendre finalitats de caràcter social, amb càrrec al tram autonòmic de l'assignació tributària del 0,7 % de l'impost sobre la renda de les persones físiques (DOGV 8651, 08.10.2019).  
Vista la proposta de resolució de la comissió avaluadora sobre la concessió i denegació de les ajudes formulada, en compliment del que preceptua l'article 7 de l'Ordre 8/2019, de 7 de setembre, de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores per a la concessió de subvencions dirigides a la realització de programes d'interés general per a atendre finalitats de caràcter social amb càrrec al tram autonòmic de l'assignació tributària del 0,7 % de l'impost sobre la renda de les persones físiques i conformement amb els criteris de valoració establits en els articles deu, onze i dotze de l'ordre esmentada.  
En virtut de les competències atribuïdes pel Reglament orgànic i funcional de la Vicepresidència i Conselleria d'Igualtat i Polítiques Inclusives, aprovat pel Decret 14/2018, de 23 de febrer, del Consell (DOGV 8251, 09.03.2018) i d'acord amb el que es disposa en el punt resolutiu deu de la Resolució de 3 d'octubre de 2019, de convocatòria de subvencions dirigides a la realització de programes d'interés general per a atendre finalitats de caràcter social amb càrrec al tram autonòmic de l'assignació tributària del 0,7 % de l'impost sobre la renda de les persones físiques, resolc:  
  
Primer  
Concedir la subvenció a les entitats que figuren en l'annex I de la present resolució per a la realització de programes d'interés general per a atendre finalitats de caràcter social amb càrrec al tram autonòmic de l'assignació tributària del 0,7 % de l'impost sobre la renda de les persones físiques en l'exercici 2019, pels imports que en aquest annex s'indiquen.  
Establir la prelació dels programes concedits d'obres en l'annex IV.  
  
  
Segon  
Denegar la subvenció a les entitats assenyalades en l'annex II de la present resolució pels motius que allí s'indiquen.  
Denegar la subvenció als programes assenyalats en l'annex III, no finançats d'entitats aprovades, pels motius reflectits en aquest.  
  
  
Tercer  
Els programes objecte d'aquesta subvenció tenen com a finalitat el finançament de programes d'interés general per a atendre finalitats d'interés social destinats a cobrir les necessitats específiques d'assistència social dirigides a l'atenció de les persones en situació de pobresa i exclusió social o que es troben en altres situacions d'especial vulnerabilitat dins dels eixos de treball assenyalats en l'article 4 de l'Ordre 8/2019 de 7 setembre per la qual s'estableixen les bases reguladores per a la concessió de subvencions dirigides a la realització de programes d'interés general per a atendre finalitats de caràcter social amb càrrec a l'assignació tributària del 0,7 % de l'impost sobre la renda de les persones físiques a la Comunitat Valenciana.  
  
Quart  
El règim de pagament de les ajudes, d'acord amb la norma establida en l'article 19, punt 1 in fine de l'Ordre 8/2019 de 7 de setembre, anteriorment esmentada, serà el que es disposa en el punt resolutiu onze de la Resolució de 3 d'octubre de 2019, de convocatòria, adés esmentada.  
  
En conseqüència, d'acord amb el que s'estableix en l'article 44.1.f de la Llei 28/2018, de 28 de desembre, de 2018, de pressupostos de la Generalitat per a 2019, per a la realització de programes d'interés general amb càrrec a l'assignació tributària de l'impost sobre la renda de les persones físiques a la Comunitat Valenciana, articulades a través de les línies S5177 i S5185, en les quals es podrà lliurar immediatament una vegada concedides, fins al 100 per cent del seu import.  
  
Cinqué  
D'acord amb el que es disposa en l'article 171.5.f de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, les entitats beneficiàries estaran exemptes de la constitució de garanties per pagaments anticipats, per ser entitats sense ànim de lucre que desenvolupen projectes o programes vinculats a l'àrea d'acció social, en concret en l'àmbit del voluntariat social.  
  
  
Sisé  
La justificació de la subvenció concedida per part de les entitats beneficiàries s'ha d'ajustar al que es disposa en l'article 23 de l'Ordre 8/2019 per la qual s'estableixen les bases reguladores per a la concessió de subvencions dirigides a la realització de programes d'interés general per a atendre finalitats de caràcter social amb càrrec al tram autonòmic de l'assignació tributària del 0,7 % de l'impost sobre la renda de les persones físiques.  
El termini màxim per a la justificació finalitza el primer trimestre del 2021, d'acord amb l'article 23.7 de l'Ordre 8/2019, adés esmentada.  
  
Si vençut el termini de justificació, l'entitat no haguera presentat els corresponents documents, se li requerirà perquè en termini improrrogable de quinze dies siguen aportats, i se li comunicarà que la falta de presentació de la justificació en aquest termini comportaria l'exigència del reintegrament i altres responsabilitats establides en la Llei 38/2003, de 17 de novembre, general de subvencions; en compliment del que es disposa en l'article 23.7 de la referida Ordre 8/2019.  
  
Seté  
El pagament d'aquestes subvencions es realitzarà amb càrrec al programa pressupostari 313.50, Inclusió social, del pressupost de la Generalitat per a l'exercici 2019, amb la línia de subvenció S5177 per import inicial de 75.992.065,00 euros per a les ajudes a càrrec del capítol 4 de despeses, destinades a finançar els programes dels eixos 1 al 15, i amb la línia de subvenció S5185 per import total d'1.760.000,00 euros per a les ajudes a càrrec del capítol 7 de despeses de naturalesa de capital destinades a finançar els programes de l'eix 16 i 17, «Obres i equipaments».  
Tenint en compte la Resolució de 13 de desembre de 2019, de la directora general d'Acció Comunitària i Barris Inclusius (DOGV 8699, 17.12.2019) per la qual s'estableix un increment en la dotació econòmica establida en la convocatòria i la seua assignació final a cadascun dels eixos conformement amb el repartiment fixat en l'article segon d'aquesta convocatòria, per un import total de 2.135.309,38 euros, desglossat en 1.200.000 euros en la línia de subvenció S5177 del capítol 4 de despeses i en 935.309,38 euros en línia de subvenció S5185 del capítol 7 de despeses i quedaria la dotació total a repartir de 38.023.407 per a la línia S5577000 (despeses de capítol 4) i de 2.695.309,38 per a la línia S5185000 (despeses capítol 7).  
  
Huité  
S'ha de dur a terme un pla de control de la realització de les activitats subvencionades, en els termes establits en l'article 21 de l'ordre 8/2019.  
La direcció general competent en matèria d'acció comunitària haurà d'establir un procediment de control que permeta verificar i validar administrativament la totalitat de les subvencions concedides a les entitats beneficiàries, així com verificar sobre el terreny un conjunt representatiu de les actuacions i activitats que s'estan duent a terme.  
  
El control es realitzarà almenys sobre un 25 % de la quantia total de la línia de subvenció pressupostada.  
Tot això amb la finalitat de comprovar la veracitat de les dades consignades en la documentació presentada, així com el compliment dels requisits per a la percepció de l'ajuda.  
  
Contra la present resolució, que posa fi a la via administrativa, podrà interposar-se un recurs potestatiu de reposició davant del mateix òrgan que l'ha dictada, en el termini d'un mes comptat des de l'endemà de la seua publicació en el Diari Oficial de la Generalitat Valenciana, o bé directament recurs contenciós administratiu davant la Sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació, de conformitat amb el que es disposa en la legislació reguladora de la jurisdicció contenciosa administrativa, i la legislació de procediment administratiu comú vigent, sense perjudici que puguen interposar qualsevol altre que estimen pertinent.  
  
València, 26 de desembre de 2019.- La vicepresidenta i consellera d'Igualtat i Polítiques Inclusives, p. d., La directora d'Acció Comunitària i Barris Inclusius: María José Cortell Simón.